|  |  |
| --- | --- |
|  |  |
|  | |

|  |  |
| --- | --- |
| **KAUNO MIESTO SAVIVALDYBĖS ADMINISTRACIJOS SOCIALINIŲ PASLAUGŲ SKYRIUS**    Biudžetinė įstaiga, Nemuno g. 29, LT-44295 Kaunas, tel. (8 37) 42 41 41, el. p. socialiniu.paslaugu.skyrius@kaunas.lt, http://www.kaunas.lt. Duomenys kaupiami ir saugomi Juridinių asmenų registre, kodas 188764867 | |
|  |  |
|  | Į 2021-01-27 Nr. 299-3b |
| **ATSILIEPIMAS APIE VŠĮ KOVOS SU PREKYBA ŽMONĖMIS IR IŠNAUDOJIMU CENTRO SUTEIKTAS PASLAUGAS** | |
| 2021-03-25 Nr. 63-2- | |

Kauno miesto savivaldybės administracija, vadovaudamasi Kauno miesto savivaldybės kovos su prekyba žmonėmis koordinavimo tvarkos aprašu, patvirtintu Kauno miesto savivaldybės tarybos 2017 m. rugsėjo 12 d. sprendimu Nr. T-584, įgyvendindama Kovos su prekyba žmonėmis 2017– 2019 metų veiksmų planą, 2018 m. organizavo socialinės priežiūros paslaugų pirkimą asmenims, nukentėjusiems ar galėjusiems nukentėti nuo prekybos žmonėmis.

Kovos su prekyba žmonėmis savivaldybėje koordinavimo modeliui užtikrinti, Kauno miesto savivaldybė ir VšĮ Kovos su prekyba žmonėmis ir išnaudojimu centras, 2018 m. gruodžio 5 d. sudarė Paslaugų teikimo sutartį Nr. SR-0956 (pradinė sutarties vertė 32500,00 Eur), kuri 2019 m. lapkričio 29 d. Susitarimu Nr. SR1-563 buvo pratęsta ir galiojo iki 2020-12-05.

Šios sutarties galiojimo laikotarpiu 2018-2020 m. VšĮ Kovos su prekyba žmonėmis ir išnaudojimu centras teikė intensyvios krizių įveikimo pagalbos paslaugas asmenims nukentėjusiems ar galėjusiems nukentėti nuo prekybos žmonėmis. Paslaugų teikimo tikslas – nukentėjusiems ar galėjusiems nukentėti nuo prekybos žmonėmis asmenims padėti įveikti krizinę situaciją, suteikti psichologinę pagalbą, organizuoti teisinę, teikti ir organizuoti socialines paslaugas, susijusias su informavimu, konsultavimu, tarpininkavimu ir atstovavimu. Nukentėjusiems ar galėjusiems nukentėti nuo prekybos žmonėmis asmenims buvo organizuojama psichologinė, teisinė, laikino apgyvendinimo, socialinio darbuotojo socialinės paslaugos, susijusios su informavimu, konsultavimu, tarpininkavimu ir atstovavimu, maitinimo organizavimu, aprūpinimu būtiniausiais drabužiais ir avalyne, asmens higienos priemonėmis, transporto organizavimu (į apklausas, parvežimu iš oro ar jūrų uosto, traukinių ar autobusų stoties), organizuota pagalba integruojantis į darbo rinką (tarpininkauta užsiregistruojant darbo biržoje, padėta pasirengti pokalbiui su darbdaviu); teikta ir organizuota teisinė pagalba, susijusi su ikiteisminiu tyrimu (lydėta į apklausas, jų metu teikta emocinė pagalba), prekybos žmonėmis galimoms aukoms samdytas advokatas, kuris atstovavo ikiteisminiuose tyrimuose, pirmos ir apeliacinės instancijos teismuose ir pan.), padėdavo prekybos žmonėmis aukai apsispręsti dėl bendradarbiavimo su teisėsaugos institucijomis. Paslaugos buvo teikiamos 24 valandas per parą, 7 dienas per savaitę.

VšĮ Kovos su prekyba žmonėmis ir išnaudojimu centras turi didelę patirtį, teikiant intensyvią krizių įveikimo pagalbą (psichologinę, socialinę ir teisinę) asmenims, nukentėjusiems ar galėjusiems nukentėti nuo prekybos žmonėmis Kauno mieste:

2018 m. buvo suteiktos socialinės tarpininkavimo ir atstovavimo, konsultavimo ir informavimo paslaugos(413,61 Eur);

2019 m. buvo suteikta paslaugų už 31765 Eur (konsultavimas ir informavimas 90 vnt. 1751,10 Eur; tarpininkavimas ir atstovavimas 1750 vnt. 13138,29 Eur; tarpininkavimas tvarkant asmens dokumentus 2 vnt. 77,60 Eur; maitinimo organizavimas 100 vnt. 1500 Eur; apgyvendinimo organizavimas 100 parų 2500 Eur; teisinės pagalbos organizavimas 8298 Eur; psichologo konsultacijos 100 vnt. 4500 Eur);

2020 m. buvo suteiktos socialinės priežiūros paslaugos: tarpininkauta ir atstovauta 1750 kartų, konsultuota ir informuota 90 kartų, tarpininkauta tvarkant asmens dokumentus 7 kartus, organizuotas apgyvendinimas 100 parų, organizuotas maitinimas 100 kartų, suteikta psichologo konsultacijų 100 vnt., organizuota teisinė pagalba (atstovavimas apeliacinės instancijos teisme, atstovavimas ikiteisminiame tyrime, pirmos bei apeliacinės instancijos teismuose (32500,00 Eur).

|  |  |  |  |  |
| --- | --- | --- | --- | --- |
| **Nr.** | **Sutarties pavadinimas** | **Pareiškėjo funkcijos projekte** | **Metai** | **Sutarties numeris** |
|  | Paslaugų teikimo sutartis | Paslaugų teikėjas | 2018-12-05 iki 2020-12-05 | SR-0956  SR1-563 |

Šių sutarčių galiojimo laikotarpiu VšĮ Kovos su prekyba žmonėmis ir išnaudojimu centras, vykdydamas sutartį, paslaugas suteikė tinkamai, laikantis teisės aktų reikalavimų, atsižvelgiant į sutarčių nuostatas, dokumentai ir ataskaitos parengti tinkamai, todėl Kauno miesto savivaldybės administracijos Socialinių paslaugų skyrius VšĮ Kovos su prekyba žmonėmis ir išnaudojimu centras suteiktas paslaugas asmenims, nukentėjusiems ar galėjusiems nukentėti nuo prekybos žmonėmis, vertina teigiamai.

|  |  |
| --- | --- |
| Skyriaus vedėja | Jolanta Baltaduonytė |

R. Levulytė, (8 37) 42 38 15, el. p. rima.levulyte@kaunas.lt